open-index/open-wikipedia-markdown huggingface dataset:
Aitkenheadbreen

**Aitkenheadbreen** er en 19 km lang isbre i Antarktis som flyter øst-sørøstover fra Detroit Plateau i Graham Land, sør for Mancho Buttress og Baley Nunatak og nord for Simpson Nunatak og Hitar Petar Nunatak, og ut i Prince Gustav-kanalen (like nord for Alectora Island). Den ble kartlagt gjennom landmålinger utført av Falkland Islands Dependencies Survey (FIDS) i 1960−61, og fikk sitt navn av UK Antarctic Place-Names Committee etter Neil Aitkenhead, en geolog som jobbet for FIDS ved Hope Bay i 1959−1960. 

## Kart
* Topografisk kart over Trinityhalvøya i skala 1:250&nbsp;000 (kart nr. 5697). Institut für Angewandte Geodäsie and British Antarctic Survey, 1996.

## Se også
* Liste over isbreer i Antarktis

## Kilder
* SCAR Composite Antarctic Gazetteer 
 Denne artikkelen inneholder stoff fra United States Geological Survey-artikkelen «Aitkenhead Glacier» som er i offentlig eie (innhold fra Geographic Names Information System).
Grytåi kraftverk

**Grytåi kraftverk** er et vannkraftverk ved Napevatn i Nissedal kommune i Telemark.

Det ligger rett ved dammen og inntaket til Fjone kraftverk.

Det er et elvekraftverk som utnytter et fall på 119 meter.

Installert effekt er 850 kW fra en peltonturbin. Årsproduksjon er 2,4 GWh.

## Referanser


## Kilder
* 
* NVE vannkraftdatabase
* Skagerak Kraft
Duck Dodgers

***Duck Dodgers*** er en amerikansk animert TV-serie produsert av Warner Bros. Animation fra 2003 til 2005. Serien ble sendt på Boomerang og Cartoon Network i Norge (med norsk tale). Serien er en spin-off og basert på Looney Tunes kortfilmen med samme navn.

## Rollefigurer

### Duck Dodgers
Hovedkarakteren i serien, spilles av Daffy Duck.

### Kadett
(oppr. Space Cadet) sidekicken til Duck Dogders. Spilles av Pelle Pigg (engelsk: Porky Pig).

### Dr. I.Q. Høy
(oppr Dr. I.Q. HI)

### Kommandant X2
(oppr. Martian Commander) Spilles av Marvin Marsmann (engslk: Marvin the Martian).

### Dronning Tyrahnee
(oppr. Queen Tyrahnee)

### Agent Yoshimi

### K'Chutha Sa'am
Spilles av Barte Sam (engelsk: Yosemite Sam)

### K-9
Kommandant X2 sin hund.

## Norske stemmer
* Kim Fangen som Duck Dodgers og Ivrig, ung romkadett
* Per Frisch som Dr. I.Q. Høy
* Rune Alstedt som Kommandant X2
* Unn Vibeke Hol som Dronning Tyrahnee og Mac
* Siv Klynderud som Agent Yoshimi
* Hallvard Lydvo som K'Chutha Sa'am og Dr. Woe
* Harald Mæle som Long John Silver den 23 og Robot-lakei
* Øyvind B. Lyse
* Simen Sand som Kaptein Star Johnson
* Jorunn Torsheim som Tosh

## Engelske/originale stemmer

* Joe Alaskey som Duck Dodgers og Kommandant X2
* Bob Bergen som Kadett
* Richard McGondale som Dr. I.Q HI
* Tia Carrere som Dronning Tyrahnee
* Frank Welker som K-9
* Michael Dorn som Robot-lakei
* John O'Hurley som Kaptein Star Johnson
* Michael Patrick McGill som Bigfoot
* Maurice LaMarche som K'Chutha Sa'am

## Eksterne lenker
*
Myburgh Province

**Myburgh Province**, også omtalt som **Province Myburgh**, var en provins i Britisk Nord-Borneo. Den ble etablert ved opprettelsen av protektoratet i 1888, og strakte seg langs den delen av nordøstkysten som ligger mellom utløpet av Klagai-elva i Labukbukta i nord og Tanjung Hog (Hog Point), Nord-Borneos østligste punkt på «fastlandet», i sør. 
Dette tilsvarer Sandakan-distriktet og de østlige delene av Kinabatangan-distriktet i Sabah.

På begynnelsen av 1920-tallet ble Nord-Borneos provinser erstattet av 17 distrikter.

## Referanser


## Eksterne lenker
* Library of Congress, A map of British North Borneo, med provinsinndelingen. Utgitt i 1888.
* Library of Congress, A map of British North Borneo, med provinsinndelingen. Utgitt i 1903.
Edvard Støland

**Edvard Støland**  (født 24. oktober 1899, død 17. januar 1992) var en norsk fagforeningsleder, streikeleder og sentral NKP-tillitsmann på Herøya.

Støland hadde under krigen en sentral rolle i motstandsbevegelsen i Telemark. Etter krigen ble han valgt til formann i Herøya Arbeiderforening, et verv han hadde fra 1946 til 1948. Han ledet også den store Herøya-streiken i 1948, en konflikt som endte i et bittert nederlag for Herøya-arbeiderne. Under aksjonen hadde de streikende trosset Norsk Kjemisk Industriarbeiderforbunds pålegg, og på forbundets landsmøte i 1949 ble aksjonsledelsen utelukket fra å ha tillitsverv innen fagorganisasjonen for en periode på tre år. Dette rammet Støland.

Han ble også et offer for det bitre Furubotn-oppgjøret i NKP. Furubotn-fløyen sto sterkt innen partiet i Telemark, og en rekke av partiet tillitsmenn i distriktet ble i oppgjøret drevet ut av partiet, blant dem Støland.

## Referanser
FilmLex

**FilmLex** er en filmdatabase for den profesjonelle filmbransjen i Norge. Databasen utvikles og distribueres av FilmInfo AS.

Den første utgaven av FilmLex kom i 1989.

## Eksterne lenker
*
Erik Folke Gustavson

**Erik Folke Gustavson** (født 1929, død 1985) var en norsk filmregissør og reklamemann. 

Spillefilm: *[[De kalte ham Skarven]]* (1964). Ansatt i Central Film AS, hvor han ledet Hamburg-kontoret. Produserte og regisserte en rekke reklamefilmer ut over 60 og 70-tallet. Utdannet reklametegner,i Stockholm. Far til den norske filmregissøren Erik Gustavson. Datteren Lise Gustavson har arbeidet i og ledet flere avdelinger ved Norsk filminstitutt.

## Referanser


## Eksterne lenker
*
Ti gutter og en gjente

***Ti gutter og en gjente*** er en norsk barnefilm fra 1944 regissert av Alexey Zaitzow.

## Handling
Filmen handler om ti gutter som forsøker å hjelpe en gatemusikant med å samle inn penger til trekkspill. Filmen regnes som en av Norges første barnefilmer.

## Rolleliste
* Else Budde - Vivian
* Arol Selmer - Markus, gatemusikanten
* Cecil Aagaard - Brannmann
* Snefrid Aukland - En hamstredame
* Øistein Fredstie - Tobben
* Per Hagelsten - Finge'n
* Ole Viktor Hagen - Hans
* Jens Holstad - Musikkhandleren
* Victor Ivarson - Nilles far, teatersjefen
* Tommie Larsen - Skravla
* Karin Meyer - Markus' mor
* Kåre Næss - Nille
* Tor Oskar Næss - Ola
* Bjørn Pedersen - Knerten
* Stein Rogge - Vorta
* Per Torkildsen - Per
* Knut Tønnesen - Petter, gatens skurk
* Ragnar Østrem - Kjøttkaka

## Mottagelse
Aftenposten: *«Norsk filmproduksjons første barnefilm er dermed en realitet. Den tilfredsstiller nok ikke de krav vi i dag bør sette til norsk film, men for de aller yngste kinogjengerne er den god underholdning.»* 

## Referanser


## Eksterne lenker
*
Å begrave en hund

***Å begrave en hund*** er en norsk komedie fra , regissert av Andreas Lisberg og Julian Hagemann.

## Handling
De fire barndomsvennene Mikkel, Jo, Stoffern og Lasse samles hvert år til «Guttas årlige hyttetur». En tur der praten stort sett går i jenter og historier fra fortiden. Øl og evige tradisjoner. På hver sin måte er de alle egentlig ferdig med hytteturen. Likevel fortsetter de år etter år. Når årets hyttetur blir totalt forandret, settes gutta på en prøve som endrer alt. Eller kanskje ingenting.

## Referanser
Arne Hjelm Nilsen

**Arne Hjelm Nilsen**  (født 6. januar 1926, død 7. juli 1967) var en norsk journalist, sentral i Arbeiderpartiets og de hemmelige tjenesters kartlegging av norske kommunister under den kalde krigen.

Nilsen tjenestegjorde under krigen i de norske polititroppene i Sverige, og engasjerte seg alt da i aktivitet for å kartlegge Norges Kommunistiske Partis folk. Fra eksilmiljøet skrev han rapport til legasjonen i Stockholm om kommunistenes aktivitet.

Han var journalist og redigerte en periode AUFs ukeavis *[[Arbeiderungdommen]]*, før han begynte i *[[Tidens Krav]]* i Kristiansund. Derfra kom i 1951 til *[[Dagsavisen|Arbeiderbladet]]*. Der arbeidet han med faglig stoff, og fikk etter hvert et betydelig kontaktnett i fagbevegelsen. Fra 1961 ble han leder for den faglig avdelingen, og han var formelt ansatt i avisen til han ble syk og døde i 1967.

Etter hvert kom imidlertid stadig mer av Nilsens aktivitet til å dreie seg om kampen mot kommunistenes innflytelse i fagbevegelsen, kartlegging av norske kommunister og utvikling av samarbeidet mellom LO-apparatet og de hemmelige tjenester. I praksis var hans nærmeste oppdragsgiver utenfor avisen LO-formann Konrad Nordahl. Nilsen hadde også tett kontakt både med Haakon Lie i AP og Erik Næss i overvåkningspolitiet. Det har vært hevdet at journalistarbeidet etter hvert ble en ren dekkstilling som skulle skjule hans arbeid med å følge kommunistene. Ifølge Christian Christensen mente også Nilsen selv det. 

I 1955 var Nilsen elev ved et etterretningsstabskurs Forsvaret arrangerte. Lund-kommisjonen antar imidlertid at Nilsen primært samarbeidet med overvåkningspolitiet, i mindre grad med Etterretningstjenesten. Nilsen samarbeidet med Ivar Hobbelhagen, som dels hadde samme oppgave som informant innen LO-AP-apparatet, men som trolig hadde mer utbredt kontakt med E-tjenesten.

## Referanser


## Kilder
* Lund-rapporten, punkt 15.3.2.2
Amandaprisen 1989

**Amandaprisen 1989** var den femte utdelingen av Amandaprisen. Utdelingen fant sted 19. august 1989 i forbindelse med den 17. utgaven av Den norske filmfestivalen i Haugesund. Prisen gjaldt norske film- og TV-produksjoner i perioden 1. juli 1988 til 30. juni 1989.

Det ble delt ut fjorten priser i elleve klasser, to flere klasser og tre flere priser enn året før. Det ble delt ut to ærespriser, og som året før, tre priser for beste faglige innsats. Beste dokumentarfilm og beste kortfilm var igjen to separate klasser og fjernsynsprisen ble delt i to priser: beste dramatiske fjernsynsproduksjon og beste underholdningsproduksjon for fjernsyn. Dokumentarfilmen *[[For harde livet]]* fikk flest priser med tre, mens thrillerfilmen *[[Karachi (film)|Karachi]]* fikk to priser. 

Utdelingen ble overført på NRK TV og ledet av Yngvar Numme, mens Pete Knutsen var kapellmester.

## Vinnere og nominerte
Vinnere står først i tabellen og er merket med **fet skrift**.

## Kilder
* 
* 
*
Bakhmut

**Bakhmut** (ukrainsk og russisk: *Бахмут*) er en by i Donetsk oblast i Ukraina. Byen ligger ved elven Bakhmutka omkring 89&nbsp;km fra Donetsk og var det administrative senteret i Bakhmut rajon. Fra 1924 til 2016 het byen **Artemivsk** (ukrainsk: *Артемівськ*) eller **Artjomovsk** (russisk: *Артёмовск*). Byen var til 2022 et senter for ukrainsk saltindustri samt et viktig jernbaneknutepunkt.  hadde  innbyggere per . 

## Russlands invasjon i 2022
I løpet av Russlands invasjon av Ukraina 2022 ble Bakhmut i over ni måneder åsted for et av lengste og blodigste slag i Europa etter den andre verdenskrig. Ukrainias president Volodymyr Zelenskyj uttalte 11. desember 2022 at byen var blitt redusert til «utbrente ruiner». Bakhmuts befolkning kan ha blitt redusert med så meget som 97 %.

Mens russiske styrker angrep, med store tap, drev ukrainske styrker oppholdende strid og trakk seg langsomt tilbake, kvartal for kvartal. 21. mai 2023 greide Russland til slutt å erobre hele byen. Pensjonert generalløytnant Arne Bård Dalhaug mente at Russland ble sittende igjen med en haug med murstein uten strategisk betydning.

## Historie
Det er spor etter etter en bosetting her fra 1557, men byen ble offisielt grunnlagt i 1571 og er kalt opp etter elven den ligger ved. Bosettingen startet opprinnelig som en grenseovergang og ble seinere et festningsverk. I 1701 ga Peter I ordre om å bygge et fort på stedet og kalte byen Bakhmut. Fortet stod ferdig i 1703. Høsten 1705 erobret kosakker ledet av Ataman Kondrat Bulavin saltgruvene i Bakhmut salt, som senere fikk byen til å bli et av sentrene for Bulavinopprøret og de holdt byen til mars 1708. I 1783 fikk Bakhmut bystatus. I 1876 ble det oppdaget flere saltforekomster og det ble raskt bygget ut flere gruver. I 1924 ble navnet på byen endret til Artemivsk, til ære for Artem, en russisk bolsjevik som bodde og arbeidet i byen de første årene av revolusjonen. I 2016 vedtok Verkhovna Rada å bytte navnet tilbake til Bakhmut.

Byen var okkupert av tyskerne fra 31. oktober 1941 til 9. mai 1943.

## Befolkningsutvikling

Kilde: 

## Ødeleggelser

Fil:Bakhmut College of Transport Infrastructure after Russian shelling, 2022-10-14 (01).jpg|Bakhmuts transport&#173;skole ble bombet 14. oktober 2022
Fil:Bakhmut after Russian shelling, 2022-09-15 (02).jpg|Bakhmut 15. september 2022
Fil:Bakhmut after Russian shelling, 2022-05-17 (01).jpg|Leilighetsgård etter russisk angrep 17. mai 2022
Fil:Stadium in Bakhmut after Russian shelling, 2022-07-11.jpg|«Metalurh»-stadion etter russisk missilangrep kl 04 den 11. juli 2022
Fil:Bakhmut after Russian shelling, 2022-08-10 (frame 0509).jpg|Missil i en bygate 10. august 2022
Fil:Battle of Bakhmut 1.jpg|I utkanten av byen
Fil:Bakhmut after Russian shelling, 2022-09-15 (01).jpg| Femetasjers bygård etter russisk angrep 15. september 2022


## Referanser


## Eksterne lenker
*
Amandaprisen 1990

**Amandaprisen 1990** var den sjette utdelingen av Amandaprisen. Utdelingen fant sted 25. august 1990 i forbindelse med den 18. utgaven av Den norske filmfestivalen i Haugesund. Prisen gjaldt norske film- og TV-produksjoner i perioden 1. juli 1989 til 30. juni 1990.

Det ble delt ut femten priser i tolv klasser, en klasse og en pris mer enn året før. For første gang ble prisen Amandakomiteens gullklapper delt ut, en faglig hederspris til personer bak kamera som har «gjort en særlig innsats innen norsk film». Det ble delt fire priser i klassen for beste faglige innsats, alle til spillefilmen *[[Landstrykere (film)|Landstrykere]]* som dermed ble årets mestvinnende produksjon og tangerte *[[Orions belte (film)|Orions belte]]*s rekord fra den første utdelingen. 

Utdelingen ble overført på NRK TV og ledet av Totto Osvold, mens Fred Nøddelund var orkestermester. 87 norske filmer og fjernsynsprogrammer var påmeldt til utdelingen.

## Vinnere og nominerte
Vinnere står først i tabellen og er merket med **fet skrift**.

## Ref
 

## Kilder
* 
* 
*
Kunstløp-NM på skøyter 1999

**Kunstløp-NM på skøyter 1999** ble arrangert i Askerhallen i Asker den 5., 6. og 7. februar 1999.

Teknisk arrangør var Asker Kunstløpklubb og singel for kvinner var eneste konkurranse på programmet. I tillegg til norgesmesterskapet i kunstløp ble det de samme dagene også avviklet landsmesterskapet i kunstløp for klassene junior B jenter, junior C jenter og junior C gutter

## Resultater
### Singel, kvinner senior

### Singel, kvinner junior

## Kilder
* 
*
Mars & Venus

***Mars & Venus*** er en norsk film fra 2007, regissert av Eva F. Dahr. Filmen handler om et par hvor han og hun er på hver sin planet mens de prøver å finne ut hva de ønsker seg i livet. Begge er unge og vakre. Hun, Ida, (spilt av Pia Tjelta), presenteres som drømmekvinnen, mens han, Mathias, (spilt av Thorbjørn Harr) er drømmemannen. Men der slutter likheten. Hun er dobbeltarbeidende, strukturert, vellykket på jobben og samtidig hot. Han er morsom, rufsete kjekk, en flott far, men en rotekopp som skyr ansvar.
For hva er egentlig lykken: Karriere? Nytt bad? En seilbåt? Sex med hvem du vil? Ny kjæreste? Eller er lykken faktisk det de allerede har?

## Skuespillere
* Thorbjørn Harr (Mathias)
* Pia Tjelta (Ida)
* Marijke Hopen Alfarnes (Selma)
* Tom Brudvik (Bent)
* Anders Baasmo Christiansen (Erik)
* Ulrikke Døvigen (Rita)
* Marte Engebrigtsen (Siri)
* Silje Torp Færavaag (Camilla, Idas søster)
* Steinar A. Hopland (byplansjefen)
* Torkil J. Swensen Høeg (Emil)
* Robin Høgli (byplansjefen)
* Nils Jørgen Kaalstad (Stein, barnehageansatt)
* Morten Young Mortensen (ekspeditør)
* Henrik Rønbeck (Unnis kjæreste)
* Fridtjov Såheim (Robert)
* Helena af Sandeberg (Kate, Idas kollega)
* Nina Schjeide (Viggos stemor)
* Åshild Sollien (Eriks dame)
* Henriette Steenstrup (Agnete)
* Silje Storstein (Eriks dame)
* Thelma Preciosa Winger Sundby (Linn, Siris datter)
* Nikis Theophilakis (båtselger)
* Minken Tveitan (Unni)
* Christina Uggen (dagmamma)
* Jon Øigarden (Ove, Idas sjef)
* Morten Østerhus (meklingsmannen)

## Referanser


## Eksterne lenker
*
Carlmar Film

**Carlmar Film AS** er et norsk filmselskap. Det ble dannet i 1948 i forbindelse med produksjonen av *[[Døden er et kjærtegn]]* (1949). Selskapet var eid av Otto Carlmar, som fungerte som selskapets produsent og Edith Carlmar, som var selskapets regissør. Selskapet produserte til sammen ni spillefilmer av totalt Edith Carlmars ti regisserte spillefilmer. *[[Slalåm under himmelen]]* ble regissert for et annet selskap.

## Litteratur
*
Permafrost (film)

***Permafrost*** er en norsk film fra 2014, regissert av John Sullivan. 

## Handling
Synnøve har tilsynelatende alt: en godt betalt jobb, en framgangsrik kjæreste, og en flott leilighet. Men bak denne perfekte fasaden skjuler det seg et veldig ensomt menneske. Synnøves forhold er veldig destruktivt, og ubehaget vokser langsomt i henne.

En kveld beslutter Synnøve å rett og slett stikke av fra alt sammen, vekk fra kjæresten sin og vekk fra hele Oslo. Hennes eneste utvei er å reise hjem til Troms. Hun har ikke noe annet valg enn å ta et oppgjør med det livet hun lever, men tørr hun egentlig dette?

## Medvirkende
* Hege Aga Rogstad (Synnøve)
* Nicholas Hope (Max)
* Benjamin Helstad (Hans Petter)
* Maryon Eilertsen (Randi Guri)

## Mottakelse
Filmen fikk jevnt over laber kritikk av pressen. For filmen vant Maryon Eilertsen Kanonprisen 2014 i klassen beste birolle.

## Referanser


## Eksterne lenker
*
Al-Qûshdji

**Ala al-Dīn Ali ibn Muhammed** eller **Al-Qûshdji** (født 1403 i Samarkand, død 1474 i Istanbul) var en muslimsk teolog, matematiker, lingvist og astronom, som det meste av sitt liv arbeidet ved hoffet til timuridherskeren Ulug Bek, og etter dennes død hos sultan Mehmet II i Istanbul.

Gjennom sine arbeider åpnet han for tanken om at jorden ikke nødvendigvis var universets stillestående sentrum, og han er derfor beskrevet som «en av de mange klassiske islamske astronomer som muliggjorde den kopernikanske revolusjonen.» 

Hans tilnavn *Qûshdji* kommer av det tyrkiske *kuşçu* (falkoner); hans far var Ulug Beks falkefanger. 

## Referanser
Amandaprisen 1991

**Amandaprisen 1991** var den syvende utdelingen av Amandaprisen. Utdelingen fant sted 24. august 1991 i forbindelse med den 19. utgaven av Den norske filmfestivalen i Haugesund. Prisen gjaldt norske film- og TV-produksjoner i perioden 1. juli 1990 til 30. juni 1991. 

Det ble delt ut fjorten priser i tolv klasser og det var ingen endring i klassene fra året før. Det ble delt ut tre ærespriser til Wenche Foss, Arve Opsahl og Leif Juster. NRK fjernsynsteaterets *[[Liste over TV-programmer produsert av NRK Drama 1991-1996|Dødsdansen]]* vant flest priser med tre priser.

Utdelingen ble overført på NRK TV og ledet av Lise Fjeldstad som også vant prisen for beste kvinnelige hovedrolle. Pete Knutsen var orkestermester.

## Vinnere og nominerte
Vinnere står først i tabellen og er merket med **fet skrift**.

## Kilder
* 
* 
*
Spillexpo

**Spillexpo** er en norsk spillmesse. Arrangementet har siden 2012 blitt holdt hver november eller desember på Norges Varemesse i Lillestrøm og varer tre dager i strekk. Spillexpo trekker i hovedsak unge mennesker med interesse for spill og teknologi.

## Historie
Spillexpo ble først arrangert i 2012. Messen ble startet av Erling Løken Andersen og Julius Solheim i regi av Norgesexpo AS og tok mål av seg å bli en samlende arena for norsk spill- og teknologibransje. Spillexpo 2012 ble gjestet av nærmere 10.000 besøkende. Året etter steg besøkstallet til 15.000. Fra oppstarten var messen gjestet av faste utstillere som Nintendo, Sony PlayStation, Microsoft Xbox, Electronic Arts, Komplett.no, m.fl. Hvilke utstillere som har vært tilstede har endret seg over årene.

I 2017 var arealet nesten 15000 kvadratmeter, og blant utstillere var Nintendo, Namco Bandai, GameStop, Nerdeportalen, Platekompaniet og flere. Det ble konkurrert i Rocket League, Counter-Strike: Global Offensive og League of Legends fra hovedscenen.

I 2018 var youtube-profilen Noobwork en av gjestene. Cosplay-gruppa Nordic Garrison ledet cosplay-paraden. En stor Fortnite-turnering ble avsluttet med over 2000 tilskuere.

I 2019 var blant andre statsminister Erna Solberg og Karsten Warholm på besøk. 

Spillexpo 2020 ble avlyst som følge av koronapandemien. 

### Etter 2020
I 2021 var statsminister Jonas Gahr Støre var på besøk, Dennis Vareide lanserte sitt brettspill og ble det arrangert Rainbow Six og Fortnite turneringer. Tegneserien The Urban Legend feiret 10 år på messen.

I 2022 ble sluttspillet av TeliaLigaen lagt til Spillexpo med finaler i Counter-Strike: Global Offensive, Rocket League og League of Legends. Det var mulig å race mot Dennis Hauger . 

I 2023 ble "Spillexpo Invitational ft. Fortnite 2023" avholdt med 10000kr i førstepremie. Finaler i e-sport i Good Game-ligaen ble avholdt.  HADO Norway arrangerte show-kamp i teknosporten HADO med landslaget i strandfotball. En cosplay-konkurranse for elever på folkehøyskoler med cosplay-linjer ble avholdt. 

I 2024 hadde messen 23633 besøkende i løpet av tre dager, og lørdagen var det så fullt at Nova Spektrum måtte stenge dørene, noe som aldri hadde skjedd før.  Victor Sotberg og Odin Helgheim var blant deltagerne på messen.Spillexpo 2025 ble holdt 7. til 9. november 2025. På programmet var finalen i good game ligaen i CS2, der Infurity vant over Nordix. Det var konkurranser i Mario Kart, Red Bull Tetris, Fortnite og F1. Det var cosplay parade, konkurranser og foredrag.
Spillexpo 2025 hadde også intervjuer med skuespillere, bl.a. Emma Gregory (Minthara) og Andrew Wincott (Raphael) fra Baldur’s Gate 3 og Rich Keeble (Monoco) og Billie Fulford-Brown (Sophie) fra Clair Obscur: Expedition 33.

## Referanser


## Se også
*Liste over store norske datatreff

## Eksterne lenker
* 
*
Amandaprisen 1992

**Amandaprisen 1992** var den åttende utdelingen av Amandaprisen. Utdelingen fant sted 22. august 1992 i forbindelse med den 20. utgaven av Den norske filmfestivalen i Haugesund. Prisen gjaldt norske film- og TV-produksjoner i perioden 1. juli 1991 til 30. juni 1992.

Foran utdelingen ble det gjort flere endringer i priskategoriene, og det ble delt ut priser og stipend i ni klasser, tre færre enn året før. Det ble ikke delt ut priser i klassene for fjernsynsproduksjoner, dokumentarer, barne/ungdomsfilmer, kortfilmer og fagpris. For første gang ble det delt ut egen pris for beste manus. I tillegg var det eneste gang stipendene Televerkets filmstipend og Kassettavgiftsfondets prisstipend delt ut. Filmen *[[Frida - med hjertet i hånden]]* fikk flest priser med to mens Liv Ullmann fikk Amandakomiteens ærespris.

Utdelingen ble overført på NRK TV og ledet av Lisa Strindberg assistert av Henrik Scheele som kafévert, inspirert av filmen *[[Casablanca (film)|Casablanca]]*. Kåre Grøttum var kapellmester.

## Vinnere og nominerte
Vinnere står først i tabellen og er merket med **fet skrift**.

 
## Kilder
* 
* 
*
Svensk Livland

**Livland** var et område underlagt Sverige fra 1620 til 1721. Svensk Livland besto av de sørlige områdene av dagens Estland og de nordlige områdene av Latvia (regionen Vidzeme). Området utgjorde store deler av det tidligere Hertugdømmet Livland som tidligere hadde vært en del av Polen-Litauen. Erobringen var fullført i 1629. Selv om Livland og byen Riga var under svensk kontroll, ble ikke området formelt avstått til Sverige før Olivatraktaten i 1660. Restene av det gamle hertugdømmet ble værende en del av Den polsk-litauiske realunionen Inflantia (i dag regionen Latgale). I denne perioden var Riga den største byen i Sverige. Området ble senere erobret av Russland under den store nordiske krigen og ble en del av Riga gubernija. Det ble formelt avstått til Russland med Nystadtraktaten i 1721.
Shevils

**Shevils** er et norsk hardcore-band fra Oslo som ble etablert i 2010. 

## Utgivelser

### ''The Year of the Fly'' (2011)
Bandet ga i 2011 ut debutalbumet *The Year of the Fly*, som ble produsert av Milton Von Krogh (Pirate Love) og David Husvik (Extol, Doctor Might & The Mercy Cult). Gjesteartister på innspillingen var Ivar Nikolaisen (Silver), Morten Øby (The Lionheart Brothers), Silje Tombre (Blood Command) og Milton Von Krogh.

### ''Lost in Tartarus'' (2013)
Shevils fikk mange gode anmeldelser for sitt andre album, *Lost In Tartarus*. Albumet var også med på Adresseavisens liste over de beste albumutgivelsene i 2013.

### ''The White Sea'' (2015)
I 2015 ga Shevils ut sitt tredje album, *The White Sea*. Igjen fikk bandet gode anmeldelser og omtaler. *The White Sea* ble spilt inn i EngfeltForsgren Studio, med Marcus Forsgren som produsent og Peder Simonsen som medprodusent. 

### ''Miracle of the Sun'' (2021)
Høsten 2018 startet Shevils arbeidet med et nytt studioalbum, med originalmedlemmene Anders Voldrønning, Anders Emil Rønning og Andreas Andre Myrvold, og med Johan M. Staxrud som nytt medlem. Sommeren 2020 begynte innspillingen av albumet *Miracle of the Sun*, igjen i samarbeid med Marcus Forsgren (Bror Forsgren, The Lionheart Brothers, Jaga Jazzist, Silence the Foe), og med Knærten Simonsen som medprodusent. Innspillingen fant sted i Studio Paradiso i Oslo. 

I november 2020 kom singelen "Miracle of the Sun", tittelsporet på det kommende albumet*.* Den andre singelen, *Monsters on TV*, ble sluppet 15. januar 2021, til gode anmeldelser.

Shevils slapp albumet *Miracle of the Sun* 7. mai 2021, og har høstet en rekke gode anmeldelser og kritikker både i Norge og ellers i verden.. Musikkvideoene til låtene "Scandinavian Death Star" og "Monsters On TV" ble lansert på youtubekanalen til Hardcore Worldwide.

__NOTOC__

## Medlemmer
* : vokal
* : gitar
* : slagverk
*Johan Magnus Staxrud: bass, gitar

### Live medlemmer
* Andreas Engeseth: bass, Gitar
* Ole Torstein Hovig: Synthesizer
* Kristofer Staxrud: Bassgitar
* Markus Lind Aase: Gitar, Bassgitar
* Torkil Rødvand: Bassgitar
* Peter Rudolfsen: Slagverkinstrument
* Marcus Forsgren: Bassgitar, Gitar

### Tidligere medlemmer
* : bass
* : Slagverkinstrument
* : gitar

## Diskografi
* *The Year Of The Fly* (Oslo Grammofon, 2011) LP
* *Necropolis* (Selvutgitt, 2012) EP
* *Lost In Tartarus* (Tartarus, 2013) LP
* *The White Sea* (Selvutgitt, 2015) LP
**The Miracle of the Sun* (Selvutgitt, 2021) LP

## Referanser


## Eksterne lenker
* 
* Shevils på Facebook
Mattias Thylander

**Mattias Thylander** (født 22. oktober 1974 i Höllviken) er en svensk tidligere fotballspiller. Thylander, som har spilt både som midtbanespiller og forsvarsspiller i løpet av karrieren, spilte for Malmö FF fra 1991 til 1999, men han har spilt for flere svenske toppklubber, samt en danske Silkeborg IF.

Thylander har en landskamp for Sverige, fra 1997.

## Referanser


## Eksterne lenker
*
Walfrid Ek

**Walfrid «Valle» Ek** (født 11. juli 1922, død 1987) var en svensk fotballspiller. Ek, som var spiss, scoret 39 mål i 84 seriekamperfor i to perioder for Malmö FF i Allsvenskan fra henholdsvis 1946 til 1950 og 1951 til 1953. Ek spilte en sesong for sensasjonslaget Råå IF, som tok sølv i sin debutsesong i Allsvenskan, men vendte tilbake til Malmö FF sesongen etter. Ek er kreditert som første målscorer for Råå IF i Allsvenskan, samt spilleren med flest landskamper mens han spilte for klubben, med fire.

Ek spilte sammenlagt fem kamper og scoret ett mål for Sveriges herrelandslag i fotball fra 1948 til 1951.

## Referanser


## Litteratur
*
De ville felt

**De ville felt**, eller **Villmarken** (latin: *Loca deserta, sive campi deserti inhabitati*; ukrainsk: Дике Поле *Dyke Pole*, russisk: Дикое Поле, polsk: *Dzikie pole*) er et historisk begrep benyttet i polsk-litauiske dokumenter fra 1500- og 1600-tallet om Den pontiske slette nord for Svartehavet og Azovhavet. Utstrekningen av denne geografiske angivelsen er noe tvetydig, men avgrenses vanligvis av elven Don i øst, Kiev i nord, og de venstre bielver til Dnestr i vest. 

Området var kontrollert av Den gylne horde i perioden 1240–1362. Olgerd, storfyrste av Litauen, vant kontrollen av de vestlige delene etter slaget ved det blå vann. I 1399, etter  slaget ved Vorskla, ble territoriet vunnet tilbake av Temur Qutlugh, khan av Den gylne horde. I 1441 ble det område som ble kalt Yedisan del av Krimkhanatet. På 1500-tallet ble det så del av det ekspanderende osmanske riket. Sent på 1700-tallet ble det del av Det russiske rike og nogajene ble fordrevet eller deportert til andre deler av riket. Det er nå (2013) del av Ukraina, Moldova og Russland.

Det var to betydelige festningsbyer i området: Kara Kerman (Otsjakiv) og Khadjibey (Odessa). De ville felt ble krysset av Muravskiveien og Izyumskiveien, viktige handelsveier og tidvis invasjonsruter benyttet av krimtatarene på plyndringstokter inn i storfyrstedømmet Moskva. Det meste av området var temmelig tynt befolket av nomadiske nogajer og var for det meste ubebodd steppeland. Krim-nogaj-raidene, som var herjingsraid som pågikk i lang tid mellom tatarer, rutenere, storfyrstedømmet Litauen, nogajene og Krimkhanatet, bidro til omfattende ødeleggelser og avfolking i tiden frem til fremveksten av zaporozjikosakkenes velde. Regionen ble så gradvis bebygd av flyktede bønder og treller. Så snart denne nybyggingen kom i gang, vek så uttrykket *De ville felt* til mer spesifikke betegnelser, som Zaporizjia, Sloboda Ukraina og (senere) Novorossija.

## Referanser


## Eksterne lenker
* Cossack era
* The Zaphorozian Cossacks
Iziumveien

**Iziumveien** eller **Izium-krigsstien** (russisk: Изюмский шлях) er en historisk rute benyttet av krimtatarene på 1500- og 1600-tallet for å trenge gjennom Sloboda Ukraina og så videre inn i Storfyrstedømmet Moskva. Ruten var en avgrening fra Muravskijveien i de øvre deler av Orasjelvens område, etter kryssingen av Severskij Donets på et passende vadested nær Izium, hvorfra den fortsatte nordover mot den store russiske forhugningslinje. 

Mot midten av 1600-tallet ble ruten stort sett forlatt, grunnet etableringen av Kharkov og andre kosakkfestninger i Sloboda Ukraina.
Get on Up (film)

***Get on Up*** er en amerikansk biografisk dramafilm fra 2014, basert på livet til artisten James Brown. Filmen er regissert av Tate Taylor, og har Chadwick Boseman i hovedrollen som Brown.

Filmen kommer på kino 9. januar 2015 i Norge.

## Handling
Baserer seg på livet til artisten James Brown, som gikk fra ekstrem fattigdom til å bli en av tidenes mest berømte og innflytelsesrike artister.

## Rolleliste
* Chadwick Boseman som James Brown
* Nelsan Ellis som Bobby Byrd
* Brandon Smith som Little Richard
* Craig Robinson som Maceo Parker
* Jill Scott som Deidre «Dee-Dee» Jenkins
* Tika Sumpter som Yvonne Fair
* Viola Davis som Susie Brown
* Octavia Spencer som Aunt Honey
* Keith Robinson som Baby Roy
* Lennie James som Joseph «Joe» James
* James DuMont som Corporal Dooley
* Dan Aykroyd som Ben Bart
* Nick Eversman som Mick Jagger
* Josh Hopkins som Ralph Bass
* Ralph Tresvant som Sam Cooke
* Aunjuane Ellis som Vicki Anderson
* Julius Tennon som Grandpa Byrd
* Corey Sorenson som Captain Jenkins

## Eksterne lenker
* 
*
Albanusbreen

**Albanusbreen**, også kjent som **Phillipsbreen**, er en 46 km lang isbre som flyter vestover mellom sørsiden av Tapleyfjellene og nordsiden av Haysfjellene, og ut i Scottbreen like nord for Mount Zanuck i Dronning Mauds Fjell i Antarktis. Den ble oppdaget i desember 1934 av en geologisk gruppe under Byrd-ekspedisjonen ledet av Quin Blackburn. Byrd ga breen navn etter Albanus Phillips jr., president i Phillips Packing i Cambridge i Maryland, som leverte forsyninger til antarktisekspedisjonene hans i 1928–30 og 1933–35. US-ACAN godkjente navnet i 1947.

## Se også
*Liste over isbreer i Antarktis

## Referanser

 Denne artikkelen inneholder stoff fra United States Geological Survey-artikkelen «Albanus Glacier» som er i offentlig eie (innhold fra Geographic Names Information System).
Otsjakiv

**Otsjakiv** (ukrainsk: Очаків, russisk: Очаков, *Otsjakov* krimtatarsk og tyrkisk: *Özü*, rumensk: *Oceacov*) er en liten by i Mykolajiv oblast (fylke) sør i Ukraina. Den er det administrative sentret i Otsjakiv rajon (kommune), mens selve byen har status som en egen rajon i oblasten. Den ligger på en halvøy i Svartehavet, ved innløpet til Dniprolimanen, like ovenfor Kinburn. 

I mange år var dette en byfestning som var senter i en osmansk provins (eyalet). Otsjakiv var strategisk viktig på grunn av at den ligger ved utløpet av Dnipro–Buh-limanen. Her var det gjentatte ganger militære sammenstøt.

Den fantasifulle skrønemakeren baron von Münchhausens berømte ritt på en kanonkule skal ha skjedd her i 1737 under den russisk-østerrikske tyrkerkrig. 

Kontreadmiral Karl Heinrich von Nassau-Siegen (1743–1808) beseiret i 1788 nesten helt knusende en vesentlig større tyrkisk flåte i sjøslaget ved Otsjakiv, hvorpå byen kunne erobres av russiske styrker.

## Referanser


## Eksterne lenker
*
Alberichbreen

**Alberichbreen** er en liten isbre i Antarktis som flyter vestover fra Junction Knob mot østsiden av Sykesbreen i Asgard Range i Victoria Land. Den tilhører en gruppe geografiske trekk i fjellkjeden som ble navngitt av New Zealand Antarctic Place-Names Committee etter norrøn mytologi. I tyske sagaer er Alberich den allmektige kongen av dvergene og høvding i Nibelungen. 

## Se også
*Liste over isbreer i Antarktis

## Referanser
 Denne artikkelen inneholder stoff fra United States Geological Survey-artikkelen «Alberich Glacier» som er i offentlig eie (innhold fra Geographic Names Information System).
Gylne ungdom

***Gylne Ungdom*** er en norsk film fra 1956

## Handling
Gymnasiasten Tom Polden har det ikke lett hjemme. Moren lever i minnene om sin mann, advokat Ernst Polden. Det går dårlig med hattebutikken hennes, og økonomien er skral. Tom får hele tiden høre om den storartede faren, og det treffer han derfor som et slag da han en dag får høre at faren i sin tid skjøt seg fordi han hadde underslått et betydelig pengebeløp. Samtidig trues moren med utkastelse fra leiligheten fordi hun skylder husleie for flere måneder. I sin fortvilelse finner Tom den desperate utvei å gjøre innbrudd i kolonialbutikken for å skaffe penger. Fra nå av snører nettet seg sammen om han. En kynisk unggutt får Tom i sin makt, og imot sin vilje tvinges han med på plyndring, hyttetyverier og frekke innbrudd. Men Toms lyspunkt i tilværelsen er hans forelskelse, Eva, som går i klassen hans. 
Filmen ble sett på som den norske versjonen av *[[Rotløs ungdom]]* (Rebel Without A Cause) med James Dean.

## I rollene
* Odd Borg –  Tom Polden
* Urda Arneberg –  Eva
* Tom Tellefsen –  Carl-Otto Harling
* Randi Brænne – Toms mor 
* Turid Haaland – Carl-Ottos mor
* Joachim Calmeyer – Lorang
* Tore Foss – Evas far
* Gretelill Fries – Evas mor
* Dan Fosse – kjøpmann
* Egil Hjorth-Jenssen – husverten
* Willie Hoel – gårdbruker
* Ella Hval – butikkdame
* Berit Kullander – danser
* Per Lillo-Stenberg – Per Callier

## Eksterne lenker
*
Magnus – en vårdag

***Magnus – en vårdag*** er en norsk dokumentarkortfilm fra 2013 laget av filmskaperen, multikunstneren og heroinisten Magnus Lilleberg. Kortdokumentaren er en deltakende dokumentar som handler om filmskaperens eget liv som selvmedisinerende heroinist i Oslo. Ved hjelp av et håndholdt kamera tar han med seerne på en intimreise inn i hans egen hverdag uten å kreve medfølelse tilbake. 

Filmen vant Amandaprisen for beste kortfilm i 2013.

## Referanser


## Eksterne lenker
*
Jacques Rabelais

**Jacques Rabelais** (født ca. 1547 – død ca. 1622) var en fransk forfatter og lærd i fransk renessanse av mindre betydning. Han er hovedsakelig kjent grunnet hans bånd til sin berømte bestefart François Rabelais. Sønnesønn Jacques skrev flere essayer og en bok som nedtegnet litteraturens historie.

## Liv og virke
Det meste av livet til Jacques Rabelais er ukjent. Hans fødselsdato er tilnærmet plassert på midten av 1574, og er basert på et brev datert 5. mars 1574 fra hans far Auguste Rabelais hvor han skrev at hans hustru hadde erfart «framskyndingen av Jacques» en uke før. Basert på verkene han skrev er det sannsynlig at han tilbrakte det meste av livet sitt i sørlige Frankrike. Et udatert brev dokumenterer at Jacques Rabelais døde da han var 75 år gammel.

## Bibliografi
* Bok uten tittel (1612), en diskusjon om klosteret Thélème, en utopi oppfunnet av hans bestefar François Rabelais, og dens relevans i endringen av Frankrike.
* *History Vivante* (1618), en samling essayer og diskusjoner om fransk litteratur og evolusjonen av folkelige fortellinger, mye av det er fokusert på fortellingene til hans nevnte bestefar.

## Litteratur
* Holt, Mack P. (September 2007): *Renaissance and Reformation France: 1500-1648*, Oxford University Press, ISBN 978-0-19-873166-5
* Putnam, Samuel (1929): *Francois Rabelais. Man of the Renaissance. A Spiritual Biography*, Cape and Smith, New York
L’art pour l’art

***L’art pour l’art*** (uttales omtrent *lar purlar*) er en fransk talemåte og et estetisk slagord som betyr «kunsten for kunsten», eller på norsk heller «kunst for kunstens skyld». Dette kunstsynet oppstod på 1800-tallet og innebærer at et kunstverk er seg selv nok og ikke har annen hensikt enn «det skjønne i seg selv». Mottoet brukes også i den latinsk formen *ars gratia artis*.  

## Mening og bakgrunn
Meningen med *L’art pour l’art* er at kunsten har sin egen begrunnelse og verdi - den trenger ikke å begrunnes eller rettferdiggjøres av noen ytre hensikt, det vil si mer eller mindre tilfeldige moralske, religiøse eller sosiale tendenser i samtiden. Prinsippet om kan på den ene side utarte til virtuositet, på den annen side danne en motvekt mot tendensdiktning og tendenskunst som bedrives for å moralisere.

I kunsthistorisk forskning har synet medført at en legger mer vekt på det formalistiske og ikke det litterære innholdet i for eksempel billedkunst.

Uttrykket er oppstått som del av en fransk kunstteori på 1800-tallet. Det var ikke minst de såkalte *[[parnassiens]]* som stod for dette. Det er uklart hvem som først preget uttrykket. Både dikteren Théophile Gautier (1811–1872) og filosofen og politikeren Victor Cousin (1792–1867) nevnes. 

Noen fremtredende representanter for denne kunstoppfatning var i Frankrike Gustave Flaubert og Charles Baudelaire, i England Oscar Wilde og i Tyskland Stefan George. Fra USA kan nevnes maleren Ad Reinhardt.

Filmene fra det amerikanske studioet Metro-Goldwyn-Mayer, begynner med MGM-løven og teksten *ars gratia artis*, et varemerke overtatt fra The Goldwyn Company på 1920-tallet.

## Se også
* Formalisme (kunst)

## Litteratur
* Wolfgang Ullrich: «L’art pour l’art. Die Verführungskraft eines ästhetischen Rigorismus.» I: Wolfgang Ullrich: *Was war Kunst? Biographien eines Begriffs.* Fischer-Taschenbuch-Verlag, Frankfurt am Main 2005, ISBN 3-596-16317-X, s. 124–143 (*Fischer-Taschenbücher* 16317).

## Referanser


## Eksterne lenker
Gjøviks Blad (1877–1920)

***Gjøviks Blad*** er en avis som ble utgitt på Gjøvik fra 1877 til 1920. 

Forløperen til *Gjøviks Blad* var Vestopplands første avis, Oplandets Budstikke, som ble utgitt på Lena på Østre Toten fra 1856 til 1860. Denne avisa ble startet av boktrykker Halvor Rasmus Lange fra Christiania. Oplandets Budstikke utkom to ganger i uka, var på fire sider og abonnementet kostet 2 spesidaler, 48 skilling. I 1859 blir avisa overtatt av den ansatte typografen Jens Christian Christensen. 

I 1860 flytter Jens Christian Christensen trykkingen til Gjøvik, hvor han den 9. oktober utgir det første nummeret under navnet *Kristians Amtstidene* med undertittelen *Gjøvik Avertissementsblad*. Men den nye avisa var så dårlig som det nesten gikk an. Det meste av stoffet var avskrift av andre. I tillegg var redaktøren ikke så nøye om han tok inn innlegg, mot betalig, fra mektige personer. Trass økonomiske problemer hele tiden besto avisen med sine opptil 50 abonenter fram til 1877.

Boktrykker Fredrik Olsen Lange tok i 1877 over den vaklende avisen. Han forandret navnet til *Gjøviks Blad*, og nå med undertittlen *Christians Amtstidene*. Den dyktige avismannen hadde snart 500 abonenter. Avisen begynte snart å ta inn politiske artikler og referater fra Stortinget. Dette økte også interessen for bladet. Redaktør Martin Nordbye proklamerte at avisen skulle holde en ren og klar venstrekurs. Men aviseieren Lange ble beskyldt for i det skjulte å gå Høyres ærender. 

Landmandsforbundet besluttet i 1920 å kjøpe *Gjøviks Blad* og deres konkurrent, avisa *[[Samhold/Velgeren|Samhold]]*, for å slutte dem sammen til et organ for bøndene. Det nye bladet kom ut fra nyttår 1921 under navnet *[[Vestopland]]*.

I 2002 ble gratisavisa *[[Gjøviks Blad]]* utgitt på Gjøvik.

## Referanser
Vinaigrette

**Vinaigrette** er en emulsjon av eddik og en form for matolje, slik som soyaolje, rapsolje, olivenolje, maisolje, solsikkeolje, peanøttolje eller druekjerneolje, og i blant smakstilsatt med urter, krydder og andre ingredienser. Den anvendes ofte som dressing, men også som en kald saus eller marinade.

I utgangspunktet består vinaigrette av 3 deler olje til 1 del eddik, pisket til en emulsjon. Salt og pepper blir ofte tilført, og det samme blir urter og sjalottløk dersom den brukes som saus for kokte grønnsaker og lignende.

## Kilder
Gyldendals nye store kokebok, utgave av 1965, side 397
Ellenelva

**Ellenelva** kan vise til:

*Ellenelva (Tromsø) – ei elv i Tromsø kommune i Troms
*Ellenelva (Sør-Varanger) – ei elv i Sør-Varanger kommune i Finnmark
Lavik prestegård

**Lavik prestegård** ligger i Høyanger kommune i Sogn og Fjordane i nærheten av Lavik kirke. Hovedbygningen og Bispestova på gården er fredet av Riksantikvaren.

## Eksterne lenker
*  Lavik prestebustad - Opplysningsvesenets fond 
*
U19-EM i fotball for kvinner 2014

**U19-EM i fotball for kvinner 2014** var den 13. utgaven av U19-EM i fotball for kvinner, det årlige internasjonale ungdomsmesterskapet i fotball organisert av UEFA for Europas kvinnelige U19-landslag. Norge var vertskap for mesterskapet. Totalt åtte lag deltok i mesterskapet, og spillere født 1. januar 1995 eller senere var kvalifisert til å delta.

Frankrike var regjerende mester etter å ha slått England 2&ndash;0 i ekstraomganger i finalen i 2013.

Nederland vant mesterskapet for første gang, etter å ha slått Spania 1&ndash;0 i finalen. Vivianne Miedema ble kåret til den beste spilleren i mesterskapet og ble toppscorer i mesterskapet med seks mål. 

## Arenaer
Kampene ble spilt i seks byer. Finalen ble spilt på Ullevaal Stadion.

## Kvalifiserte lag

## Gruppespillet
### Gruppe A

-------

---------

### Gruppe B

-------

---------

## Sluttspillet
I sluttspillet ble ekstraomganger og straffesparkkonkurranse brukt til å avgjøre en vinner dersom resultatet var uavgjort etter ordinær spilletid.

For første gang i mesterskapets historie gikk Irland videre fra gruppespillet. Irlands semifinale mot Nederland var en omkamp av deres oppgjør i andre kvalifiseringsrunde, som endte målløst. Med en 4–0-seier over Irland, nådde Nederland finalen for første gang.

### Semifinaler

------

### Finale

## Målscorere
;6 mål
* Vivianne Miedema

;2 mål

* Synne Skinnes Hansen
* Marie Dølvik Markussen
* Savannah McCarthy
* Nahikari García
* Stina Blackstenius

;1 mål

* Lucinda Michez
* Claudia Walker
* Inessa Kaagman
* Jeslynn Kuijpers
* Marit Clausen
* Synne Jensen
* Lisa Naalsund
* Megan Connolly
* Keeva Keenan
* Clare Shine
* Zoe Ness
* Carolina Richardson
* Caroline Weir
* Mariona Caldentey
* Sonia Fraile
* Alba Redondo
* Marta Turmo

;Selvmål

* Molly Bartrip (mot Sverige)
* Dominique Janssen (mot Skottland)
* Rachael O'Neill (mot Nederland)

## Se også
* U17-EM i fotball for kvinner 2014
* U19-EM i fotball for menn 2014
* U17-EM i fotball for menn 2014
## Referanser


## Eksterne lenker
* 
* U19-EM i fotball for kvinner i 2014 på UEFAs hjemmeside
* Offisielt program for U19-EM 2014
Sigird Undset – et kvinneliv

***Sigird Undset – et kvinneliv*** er en norsk dokumentarfilm fra 1993 om Sigrid Undsets liv og forfatterskap. Filmen er skrevet og regissert av Maria Fuglevaag Warsinski.

## Referanser




## Eksterne lenker
*
Ellenelva (Sør-Varanger)

**Ellenelva** (nordsamisk: *Ealjejohka*, kvensk: *Ellijoki*) er ei elv i Sør-Varanger kommune i Finnmark. Den er ei sideelv til Pasvikelva og er  lang, eller  regnet fra fjerneste kilde på finsk side av grensa.

Selve Ellenelva har utspring fra Ellenvatnet (121 moh.) i Øvre Pasvik nasjonalpark, mens vassdragets øverste kildeområder ligger på finsk side av grensa. Fra Ellenvatnet renner elva mot nordøst, gjennom et relativt flatt landskap preget av myr og vidstrakt furuskog. Elva passerer underveis gjennom flere mindre innsjøer, og munner ut i innsjøen Vaggatem (51 moh.). Den eneste større sideelva er Føllelva, som kommer inn fra vest.

Vassdraget ble i 1973 vernet mot kraftutbygging i Verneplan I for vassdrag. Vernet gjelder ned til samløpet med Føllelva.

## Referanser
Ødevassbekken

**Ødevassbekken** (også kalt *Ødevasselva*, kvensk: *Evettijoki*) er ei elv i Sør-Varanger kommune i Finnmark. Den er ei sideelv til Pasvikelva og er  lang, eller  medregnet Hallerbekken.

Vassdraget har utspring fra et tjern nordøst for Hallerfjellet. Herfra renner Hallerbekken (også kalt Lille Ødevassbekken) mot sør, gjennom Lille Ødevatnet, og videre til Ødevatnet (88 moh.) Fra Ødevatnet renner Ødevassbekken mot øst gjennom et relativt flatt og myrlendt landskap, til munningen i Pasvikelva fire kilometer nord for Grensefoss.

Vassdraget ble i 1973 vernet mot kraftutbygging i Verneplan I for vassdrag. De sentrale delene av vassdraget ligger i Øvre Pasvik nasjonalpark.

## Referanser
Amandaprisen 1997

**Amandaprisen 1997** var den 13. utdelingen av Amandaprisen. Utdelingen fant sted 16. august 1997 i forbindelse med den 25. utgaven av Den norske filmfestivalen i Haugesund. Prisen gjaldt norske film- og TV-produksjoner i perioden 1. juli 1996 til 30. juni 1997.

Det ble delt ut tolv priser i elleve klasser, to klasser mer enn året før. Etter å ha vært en ren filmpris i fire år, ble fjernsynsproduksjoner igjen vurdert, og for første gang siden 1991 ble det delt ut pris til beste fjernsynsdrama. Dokumentar-kategorien var også tilbake, og for første gang ble det delt ut pris i klassen årets debutant. Filmen *[[Budbringeren]]* vant flest priser med tre, blant dem klassen årets norske kinofilm, mens *[[Olsenbanden (Norge)|Olsenbanden]]*-regissør Knut Bohwim og skuespiller Aud Schønemann fikk hver sin ærespris. Prisen Nordisk Amanda ble delt ut under åpningen av filmfestivalen dagen før, og gikk til den islandske filmen *[[Djeveløya (film)|Djeveløya]]*.

Utdelingen ble overført på NRK1 og ble ledet av Petter Nome sammen med Anne Sandvik. 

## Vinnere og nominerte
Vinnere står først i tabellen og er merket med **fet skrift**.

## Referanser


## Kilder
* 
* 
*
Ragnar Stoud Platou

**Ragnar Stoud Platou** (født 8. april 1897 på Vang (Hamar), død 1. april 1979 i Oslo) var en av de største norske skipsmeglerne.

Han var aktiv partner i Platou Investments A/S frem til 1972, og fortsatte som honorær styreformann i selskapet frem til sin død i 1979. 

I 1936 startet han, sammen med nevøen Hans Thomas Gram (1913–2005), skipsmeglingsfirmaet «R. S. Platou A/S».

Selskapets vrksomhet ble lammet under den andre verdenskrig. Men i 1950 startet han «Platou Shipping», og etter oljefunnene utenfor Norge på 1960-tallet lyktes han, med sin lange erfaring fra å ha drevet tankskipsfart siden 1934, å finne en nisje der med egen offshore-avdeling. 

I 1967 finansierte han byggingen av en redningsskøyte som ble oppkalt etter ham selv, RS «R.S. Platou». Fra før hadde Redningsselskapet fått midler fra Platous selskap til å bygge redningsskøyta RS «Ingeborg Platou», som var oppkalt etter Ragnar Stoud Platous mor.

Han var sønn av Gabriel Andreas Stoud Platou (1858–1911) og  Ingeborg Sophie Falck (1864–1958). Faren var kjøpmann og banksjef på Hamar.  Broren Frithjof Stoud Platou (1903–1980) ble arkitekt. —*se ellers [[Platou]] for mer om farsslekta*.

## Ordener og utmerkelser
Ragnar Stoud Platou fikk Deltagermedaljen etter annen verdenskrig.

Han ble utnevnt til ridder av St. Olavs Orden i 1956, og kommandør i 1975.

## Referanser
Amandaprisen 1996

**Amandaprisen 1996** var den 12. utdelingen av Amandaprisen. Utdelingen fant sted 17. august 1996 i forbindelse med den 24. utgaven av Den norske filmfestivalen i Haugesund. Prisen gjaldt norske filmer i perioden 1. juli 1995 til 1. juli 1996.

Det ble delt ut priser i ni klasser, like mange som året før. I forbindelse med filmens 100-årsjubileum, ble Norsk Filmforbund tildelt en jubileumsgullklapper, en spesialpris som kun ble delt ut dette året. Det ble dette året ikke delt ut pris til dokumentarfilmer. Vinneren av kategorien, Nordisk Amanda som dette året ble delt ut i hovedutdelingen, ble plukket ut av en internasjonal jury, mens vinneren av beste kinofilm, filmer fra hele verden, ble stemt fram av filmkritikere og TV-publikum ved hjelp av telefonavstemning.

Utdelingen ble overført på NRK TV og ble ledet av Petter Nome mens Geir Langslet var kapellmester. 

## Vinnere og nominerte
Vinnere står først i tabellen og er merket med **fet skrift**.

## Kilder
* 
* 
* 
*